**Līgums Nr.FM VID 2024/285**

**“Grebņevas muitas kontroles punkta kravu kontroles rentgena iekārtas dīzeļģeneratora uzturēšana”**

Rīgā, Dokumenta datums ir tā elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr.FM VID 2024/285 “Grebņevas muitas kontroles punkta kravu kontroles rentgena iekārtas dīzeļģeneratora uzturēšana” rezultātiem, noslēdza šādu līgumu, turpmāk tekstā – Līgums:

# LĪGUMA PRIEKŠMETS

Pasūtītājs uzdod un Izpildītājs apņemas veikt Pasūtītāja rīcībā esošu Grebņevas Muitas kontroles punkta (turpmāk – MKP) kravu kontroles rentgena iekārtas dīzeļģeneratora (Iekārta) – tehniskā apkope, diagnostika un remonts (turpmāk – Uzturēšana), kā arī VID darbinieku konsultācijas par dīzeļģeneratora darbības atjaunošanu un problēmu novēršanu (turpmāk – Pakalpojums) saskaņā ar Līguma un tā pielikumu noteikumiem.

# LĪGUMA SUMMA UN NORĒĶINU KĀRTĪBA

## Līguma kopējā summa ir 9 999,00 EUR (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar spēkā esošo nodokļa likmi.

## Līguma kopējā summā ietvertas visas izmaksas, kas saistītas ar Pakalpojuma nodrošināšanu un tā ietvaros veicamajiem darbiem, diagnostikas un remonta veikšanu Ierīcēm (izņemot maksu par Ierīču remontam izmantojamām detaļām, materiāliem par kurām vienojās Pušu pilnvarotās personas saskaņojot tāmi), ieskaitot transporta izmaksas, nodokļus, izņemot pievienotās vērtības nodokli, nodevas, ar garantijas nodrošināšanu saistītas izmaksas, ar nepieciešamo atļauju saņemšanu no trešajām personām saistītās izmaksas, darbaspēka izmaksas un citas ar Pakalpojuma savlaicīgu un kvalitatīvu izpildi saistītās izmaksas.

## Tāmē, nosakot remontdarbu cenu, aprēķiniem tiek izmantota Līguma 3.pielikumā minētās remontdarba stundas cena, kā arī izmantojamo materiālu un detaļu izmaksas.

## Pasūtītājs par saņemto Pakalpojumu veic samaksu, saskaņā ar Līguma 3.pielikumā noteiktajām cenām un Pušu pilnvaroto personu saskaņotām tāmēm, ar pārskaitījumu uz Izpildītāja norādīto bankas norēķinu kontu 30 (trīsdesmit) dienu laikā pēc dienas, kad Pušu pilnvarotās personas ir parakstījušas attiecīgo darbu pieņemšanas – nodošanas aktu un Pasūtītājs ir saņēmis rēķinu. Rēķinu elektroniski nosūta Pasūtītājam uz elektroniskā pasta adresi FP.lietvediba@vid.gov.lv, e-rēķinus uz eAdresi: \_EINVOICE\_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.

## Pieņemšanas – nodošanas aktu, nepieciešamības gadījumā Pušu pilnvaroto personu saskaņotu tāmi, kā arī rēķinu par iepriekšējā mēnesī sniegto Pakalpojumu Izpildītājs iesniedz Līguma 9.11.1.apakšpunktā noteiktajai Pasūtītāja pilnvarotajai personai (turpmāk – Pasūtītāja pilnvarotā persona) līdz tekošā mēneša 10 (desmitajam) datumam.

## Par samaksas brīdi uzskatāms naudas pārskaitīšanas datums no Pasūtītāja norēķinu konta.

## Līguma 3.pielikumā noteiktās Pakalpojumu cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā.

## Pasūtītājam nav pienākuma izlietot visu Līguma 2.1.apakšpunktā noteikto kopējo Līguma summu pasūtot Pakalpojumus Līguma darbības laikā.

## Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.4.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# PAKALPOJUMA SNIEGŠANAS KĀRTĪBA

## Izpildītājs apņemas nodrošināt kvalitatīvu Pakalpojumu sniegšanu, savā darbībā ievērot Pasūtītāja prasības, Iekārtas dokumentācijā un izgatavotāja rekomendācijās minēto un nodrošināt, ka visus darbus veic speciāli apmācīti, kvalificēti darbinieki ar praktisku Iekārtu Uzturēšanas pieredzi. Uzturēšanas ietvaros Izpildītājs nodrošina kvalitatīvu Iekārtas tehnisko apkopju darbu veikšanu saskaņā ar attiecīgās ražotāja ieteikumiem.

## Sistēmas tehniskās apkopes pieteikšanas un veikšanas kārtība:

## Izpildītājs pirmās Iekārtas apkopes veikšanas laikā veic esošas Iekārtas atbilstību kravu kontroles rentgena iekārtas nepārtrauktas darbības nodrošināšanai. Diagnosticē Iekārtu un Iekārtas pareizas darbības uzturēšanas palīglīdzekļus, lai nodrošinātu Iekārtas nepārtrauktu darbību, atbilstību Iekārtas ekspluatācija nosacījumiem un Iekārtas garantijas nodrošināšanas prasības. Par Iekārtas pārbaudes rezultātiem, atklātām nepilnībām un riskiem 2 (divu) darbdienu laikā pēc tehniskās apkopes veikšanas rakstveidā informē Pasūtītāja pilnvaroto personu.

## Iekārtas tehnisko apkopi Izpildītājs veic 5 (piecu) darbdienu laikā pēc Pasūtītāja pilnvarotās personas pieprasījuma nosūtīšanas Līguma 9.11.2.apakšpunktā noteiktajai Izpildītāja pilnvarotajai personai (turpmāk – Izpildītāja pilnvarotā persona) uz e-pasta adresi. Tehnisko apkopju biežums un tajās veicamie darbi norādīti Līguma 1.pielikumā. Tehniskās apkopes laiku un ierašanos tehniskās apkopes vietā Izpildītājs saskaņo ar Pasūtītāja pilnvaroto personu 2 (divas) darbdienas iepriekš. Pasūtītāja pilnvarotā persona ir tiesīga mainīt tehnisko apkopju biežumu.

## Iekārtas tehniskā apkope tiek veikta Iekārtas atrašanās vietā, saskaņā ar Līguma 2.pielikuma 1.tabulā noteikto. Izpildītāja pārstāvji, ierodoties MKP tehniskās apkopes, diagnostikas, remontdarbu vai garantijas remontdarbu veikšanai, piesakās pie MKP maiņas vadītāja vai skenēšanas operatora un informē par plānotajiem darbiem.

## Ja Izpildītājs, veicot Iekārtas tehnisko apkopi, konstatē, ka kādai no Iekārtas sastāvdaļām nepieciešams remonts, tad Izpildītājs sagatavo defektu aktu un iesniedz to Pasūtītāja pilnvarotajai personai. Atsevišķa samaksa par diagnostiku šajā gadījumā netiek veikta.

## Pēc katras Iekārtas tehniskās apkopes veikšanas Izpildītājs sagatavo nodošanas – pieņemšanas aktu, kurā norāda vismaz šādu informāciju: Līguma numuru, Pasūtītāju, Izpildītāju, attiecīgo Iekārtu, apkopes veikšanas vietu, veiktās apkopes, apkopju veikšanas datumu un laiku, apkopes izmaksas (bez PVN), kā arī nodošanas – pieņemšanas aktam kā pielikumu pievieno kravu kontroles rentgena iekārtas nepārtrauktās barošanas sistēmas iekārtu tehniskās apkopes darbu veikšanas pārskatu saskaņā ar Līguma 4.pielikumā noteikto formu. Sākotnējais nodošanas – pieņemšanas akts (ziņojums par veiktajiem darbiem) tiek sastādīts 2 (divos) eksemplāros ar MKP muitas maiņas vadītāja un Izpildītāja pilnvarotās personas parakstu, viens sākotnējā nodošanas – pieņemšanas akta eksemplārs paliek MKP un otru izsniedz Izpildītājam. Pēc sākotnēja nodošanas – pieņemšanas akta parakstīšanas tiek sagatavots darbu nodošanas – pieņemšanas akts ko elektroniski paraksta Pušu pilnvarotās personas.

## Ja Pasūtītāju neapmierina tehniskās apkopes kvalitāte, Pasūtītājs nodošanas – pieņemšanas aktu neparaksta. Izpildītājs par saviem līdzekļiem novērš trūkumus. Termiņa kavējumā tiek ieskaitīts viss laiks līdz brīdim, kad attiecīgie darbi ir veikti atbilstoši Līguma un tā pielikumu noteikumiem un tiek abpusēji parakstīts nodošanas – pieņemšanas akts.

## Pasūtītāja pilnvarotā persona, konstatējot jebkura sniegtā Pakalpojuma izpildes termiņa kavēšanu, to norāda attiecīgajā nodošanas – pieņemšanas aktā, kā arī norāda līgumsoda piemērošanas pamatojumu atbilstoši Līguma konkrētam apakšpunktam.

## Iekārtas remonta veikšanas kārtība:

## Ja Iekārtai rodas traucējumi un nepieciešams remonts, Pasūtītāja pilnvarotā persona nosūta Izpildītāja pilnvarotajai personai pieteikumu uz e-pasta adresi;

## Izpildītājs nodrošina speciālistu ierašanos Iekārtas atrašanās vietā 2 (divu) darbdienu laikā no Līguma 3.2.2.apakšpunktā noteiktā pieteikuma nosūtīšanas dienas;

## Ja Iekārtas diagnostikas laikā Iekārtas darbības traucējumi tiek novērsti bez detaļu remonta vai nomaiņas, Izpildītājs veic Iekārtas darbības pārbaudi. Diagnostikas izpildes aktā norāda Līguma numuru, Izpildītāju, Pasūtītāju, darbu veikšanas vietu, izpildes laiku (diena, mēnesis, gads), veiktās darbības un Iekārtas darbības pārbaudes rezultātus. Apmaksa tiek veikta tikai par diagnostiku un transporta degvielu. Sākotnējais nodošanas – pieņemšanas akts (ziņojums par veiktajiem darbiem) tiek sastādīts 2 (divos) eksemplāros ar MKP muitas maiņas vadītāja un Izpildītāja pilnvarotās personas parakstu, viens nodošanas – pieņemšanas akta eksemplārs paliek MKP un otru izsniedz Izpildītājam. Pēc sākotnēja nodošanas – pieņemšanas akta parakstīšanas tiek sagatavots darbu nodošanas – pieņemšanas akts, ko elektroniski paraksta Pušu pilnvarotās personas;

## Ja bojājumus nevar novērst Iekārtas diagnostikas laikā, tad pēc Iekārtas diagnostikas 1 (vienas) darbdienas laikā Izpildītājs sagatavo un iesniedz Pasūtītāja pilnvarotajai personai defektu aktu un remonta tāmi konstatēto Iekārtas darbības traucējumu vai bojājumu novēršanai un nodošanas – pieņemšanas aktu par veiktajiem diagnostikas darbiem. Sākotnējais nodošanas – pieņemšanas akts (ziņojums par veiktajiem darbiem) tiek sastādīts 2 (divos) eksemplāros ar MKP muitas maiņas vadītāja un Izpildītāja pilnvarotās personas parakstu, viens nodošanas – pieņemšanas akta eksemplārs paliek MKP un otru izsniedz Izpildītājam. Pēc sākotnējā nodošanas – pieņemšanas akta parakstīšanas tiek sagatavots darbu nodošanas – pieņemšanas akts, ko elektroniski paraksta Pušu pilnvarotās personas;

## Remontu ar detaļu nomaiņu Izpildītājs drīkst veikt tikai pēc remonta tāmes saskaņošanas. Pasūtītāja pilnvarotā persona ir tiesīga nesaskaņot remonta tāmi, atbildē norādot uz turpmāko rīcību, nosūtot informāciju Izpildītāja pilnvarotajai personai uz e-pasta adresi;

## Izpildītājs nodrošina Iekārtas bojājumu novēršanu 2 (divu) darbdienu laikā no Iekārtas remonta tāmes saskaņošanas dienas. Ja saskaņā ar Pasūtītāja pilnvaroto personu saskaņoto Iekārtas remonta tāmi Sistēmas bojājumu novēršanai nepieciešama rezerves daļu pasūtīšana, Izpildītājs nodrošina Iekārtas bojājumu novēršanu, ievērojot ar Pasūtītāja pilnvaroto personu saskaņoto remonta izpildes termiņu.

## Iekārtas remontam jāizmanto jauni, nelietoti materiāli un detaļas atbilstoši spēkā esošajiem normatīvajiem aktiem un attiecīgās Iekārtas ražotāja ieteikumiem.

## Pēc Iekārtas remonta veikšanas Izpildītājs veic tās darbības pārbaudi. Sākotnējais nodošanas – pieņemšanas akts (ziņojums par veiktajiem darbiem) tiek sastādīts 2 (divos) eksemplāros ar MKP muitas maiņas vadītāja un Izpildītāja pilnvarotās personas parakstu, viens sākotnējā nodošanas – pieņemšanas akta eksemplārs paliek MKP un otru izsniedz Izpildītājam. Pēc sākotnēja nodošanas – pieņemšanas akta parakstīšanas tiek sagatavots darbu nodošanas – pieņemšanas akts ko elektroniski paraksta pušu pilnvarotās personas.

## Par remonta laikā nomainītajām rezerves daļām Izpildītājs, pēc Pasūtītāja pilnvarotās personas pieprasījuma, iesniedz Pasūtītājam tehnisko dokumentāciju, kas apliecina garantiju.

## Ja Pasūtītāju neapmierina remonta kvalitāte, Pasūtītājs nodošanas – pieņemšanas aktu neparaksta. Izpildītājs par saviem līdzekļiem novērš trūkumus. Termiņa kavējumā tiek ieskaitīts viss laiks līdz brīdim, kad attiecīgie darbi ir veikti atbilstoši Līguma un tā pielikumu noteikumiem un tiek abpusēji parakstīts nodošanas – pieņemšanas akts.

## Izpildītājs nodrošina Pasūtītājam konsultācijas par Iekārtas darbības atjaunošanu un problēmu novēršanu pēc vajadzības pa tālruni \_\_\_\_\_\_\_\_\_vai klātienē uz vietas remontdarbu, tehniskās apkopes, diagnostikas vai garantijas remontdarbu laikā. *(Līguma apakšpunkts tiks papildināts atbilstoši izvēlētā pretendenta piedāvājumam).*

# PAKALPOJUMA GARANTIJA

## Izpildītājs Iekārtas remontam nodrošina 12 (divpadsmit) mēnešu garantiju no attiecīgā Iekārtas remonta nodošanas - pieņemšanas akta abpusējas parakstīšanas dienas, izņemot gadījumu, ja Izpildītājs nav vainojams, ka Iekārtai radās bojājumi.

## Izpildītājs nodrošina Iekārtas remonta ietvaros izmantotajām rezerves daļām un materiāliem ražotāja noteikto garantiju, bet ne mazāk kā 12 (divpadsmit) mēnešu garantiju no attiecīgā Iekārtas remonta nodošanas - pieņemšanas akta abpusējas parakstīšanas dienas.

## Vienojoties ar Pasūtītāja pilnvaroto personu, ir pieļaujama analogu rezerves daļu izmantošana remonta ietvaros, bet šo rezerves daļu garantija nedrīkst būt īsāka par 6 (sešiem) mēnešiem no attiecīgā Iekārtas remonta nodošanas - pieņemšanas akta abpusējas parakstīšanas dienas.

## Garantijas laikā Izpildītājs bojājumu novēršanu un rezerves daļu vai materiālu nomaiņu veic bez papildu maksas, saskaņojot ierašanās laiku ar Pasūtītāja pilnvaroto personu.

## Garantijas laikā Izpildītājs bojājumus, trūkumus un nepilnības novērš 2 (divu) darbdienu laikā no Pasūtītāja pilnvarotās personas pieteikuma nosūtīšanas dienas. Nepieciešamības gadījumā (piemēram, ja ir nepieciešams pasūtīt rezerves detaļas) Izpildītājs ar Pasūtītāja pilnvaroto personu var saskaņot ilgāku izpildes termiņu.

## Visi Līguma garantijas noteikumi attiecas uz garantijas darbības laikā neierobežotu reižu skaitu nomainītajām rezerves daļām un materiāliem un veiktajiem Iekārtas remontiem.

# LĪGUMA DARBĪBAS TERMIŅŠ

## Līgums stājās spēkā ar pēdējā pievienotā droša elektroniskā paraksta un tā laika zīmoga datumu.

## Pasūtītājs piesaka un Izpildītājs sniedz Pakalpojumus līdz iestājas viens no šādiem nosacījumiem (atkarībā no tā, kurš nosacījums iestājas pirmais):

## ir pagājuši 3 (trīs) gadi no Līguma spēkā stāšanās dienas;

## Pasūtītājs ir izlietojis Līguma 2.1.apakšpunktā noteikto kopējo Līguma summu.

## Līgums ir spēkā līdz Pušu pilnīgai saistību izpildei.

## Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

## Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Izpildītājam:

## ja atbilstoši Starptautisko un Latvijas Republikas nacionālo sankciju likumam Līguma apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz Izpildītāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

## Neskatoties uz Līguma izbeigšanu, Līgums paliek spēkā attiecībā uz Līgumā noteikto garantijas noteikumu izpildi, izņemot Līguma 5.5.apakšpunktā noteikto gadījumu. Līguma izbeigšana neietekmē pienākumu veikt samaksu par faktiski veiktajiem un no Pasūtītāja puses pieņemtajiem Pakalpojumiem Līguma darbības laikā, izņemot Līguma 2.11.apakšpunktā noteikto gadījumu.

# PUŠU ATBILDĪBA

## Par Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, kam par iemeslu ir ļauns nolūks vai rupja neuzmanība, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

## Ja Pasūtītājs savlaicīgi neveic ar Līgumu saistītos maksājumus, Izpildītājs prasa un Pasūtītājs maksā līgumsodu 0,1% (procenta desmitās daļas) apmērā no termiņā nesamaksātās summas par katru kavējuma dienu. Līgumsoda pieaugums apstājas, sasniedzot 10% (desmit procentus) no termiņā nesamaksātās summas.

## Par Līguma 3.2.1., 3.2.2., 3.3.2., 3.3.4. un 3.3.6.apakšpunktos minēto termiņu neievērošanu Pasūtītājs prasa un Izpildītājs maksā līgumsodu 20,00 EUR (divdesmit euro un 00 centi) apmērā par katru nokavējuma dienu. Līgumsoda pieaugums katrā atsevišķā gadījumā apstājas, sasniedzot 10% (desmit procentus) no attiecīgā Pakalpojuma kopsummas.

## Par Līguma 4.5.apakšpunktā minētā garantijas termiņa neievērošanu Pasūtītājs prasa un Izpildītājs maksā līgumsodu 20,00 EUR (divdesmit euro un 00 centi) apmērā par katru nokavējuma dienu. Līgumsoda pieaugums katrā atsevišķā gadījumā apstājas, sasniedzot 1000,00 (vienu tūkstoti euro un 00 centus).

## Par Līguma 7.1.apakšpunktā norādīto ziņu prettiesiskās izpaušanu Pasūtītājs prasa un Izpildītājs maksā līgumsodu 500,00 EUR (pieci simti euro un 00 centu) apmērā par katru tādu gadījumu.

## Ja Izpildītājs pēc Līguma noslēgšanas atsakās sniegt Pakalpojumus, Pasūtītājs prasa un Izpildītājs maksā līgumsodu 500,00 EUR (pieci simti euro un 00 centi).

## Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc Līgumā noteiktā saistības izpildes termiņa un ietver dienu, kurā saistība izpildīta.

## Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:

## 1 (vienā) mēnesī, ja līgumsoda apmērs nepārsniedz 1000 EUR (vienu tūkstoti euro);

## 3 (trīs) mēnešos, ja līgumsoda apmērs ir no 1001 EUR (viena tūkstoša viena euro).

## Ja Izpildītājs izvēlas līgumsodu dzēst ieskaita veidā, tad Izpildītājs, izrakstot nākamos rēķinus, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.

## Ja Izpildītājs izvēlas līgumsoda samaksu veikt maksājuma veidā un līgumsoda summa pārsniedz 1001 EUR (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.

## Ja Izpildītājs neveic aprēķinātā līgumsoda samaksu Līguma 6.8.apakšpunktā norādītajos termiņos vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

## Līgumsoda samaksa neatbrīvo Puses no pārējo līgumsaistību izpildes.

# INFORMĀCIJAS NEIZPAUŽAMĪBA UN FIZISKO PERSONU DATU AIZSARDZĪBA

## Izpildītājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju vai Pasūtītāja darbiniekiem, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas, vienlaikus ievērojot Eiropas Parlamenta un Padomes 2016.gada 27.aprīļa Regulas (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko tika atcelta Direktīva 95/46/EK (Vispārīgā datu aizsardzības regula) un citu fizisko personu datu apstrādi un aizsardzību reglamentējošu normatīvo aktu prasībām.

## Augstāk minētā informācija vairs netiek uzskatīta par neizpaužamu ar brīdi, kad tā ir kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).

## Puses ar informācijas prettiesisku izpaušanu Līguma ietvaros saprot - tās nodošanu mutiski, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

# NEPĀRVARAMA VARA

## Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

## Par nepārvaramu varu netiek uzskatīta Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

## Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

## Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

## Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

# CITI NOTEIKUMI

## Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

## Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti - tālruņa, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstveidā, nosūtot vēstuli, paziņo par to otrai Pusei. Šāds rakstveida paziņojums kļūst saistošs otrai Pusei otrajā darba dienā pēc tā nosūtīšanas dienas. Ja šādā situācijā tiek sūtīta vēstule papīra formā, tad šāds paziņojums kļūst saistošs otrai Pusei 7. (septītajā) darba dienā pēc vēstules nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu ir tiesīgs parakstīt Valsts ieņēmumu dienesta Nodrošinājuma pārvaldes direktors, direktora vietnieks vai persona, kura viņu aizvieto.

## Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītajam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos (Izpildītāja reorganizāciju) vismaz 1 (vienu) mēnesi iepriekš.

## Izpildītājs 2 (divu) darbdienu laikā rakstveidā informē Pasūtītāju:

## par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Izpildītāja, valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).

## ja mainās Izpildītāja, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

## Izpildītājs apliecina, ka:

## Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;

## uz Izpildītāju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

## Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

## Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.

## Par Līguma grozījumiem un papildinājumiem, izņemot 9.3.apakšpunktā noteiktos gadījumus, Puses vienojas rakstiski. Rakstiskās vienošanās pēc Pušu parakstīšanas pievienojamas Līgumam un kļūst par Līguma neatņemamām sastāvdaļām. Puses ir tiesīgas veikt šādus būtiskus Līguma grozījumus – grozīt Līguma pielikumus un samaksas kārtību, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.

## Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez otras Puses rakstiskas piekrišanas.

## Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

## Puses vienojas, ka turpmāk ar Līgumu saistītos jautājumus risinās Pušu pilnvarotās personas:

## no Pasūtītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_);

## no Izpildītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_).

## Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

## Pasūtītāja un Izpildītāja (to pilnvaroto personu, kas noteiktas Līguma 9.11. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.11. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.

## Līgums ir sastādīts latviešu valodā elektroniska dokumenta veidā un parakstīts ar drošu elektronisko parakstu.

# Pušu rekvizīti un paraksti

|  |  |
| --- | --- |
| Pasūtītājs**Valsts ieņēmumu dienests**Talejas iela 1, Rīga, LV-1978NMR kods:90000069281PVN kods:Tālr.: +371 67122689E-pasts: vid@vid.gov.lvE-Adrese: \_DEFAULT@90000069281*Norēķinu rekvizīti*:Valsts kaseKods: TRELLV22Konta Nr.:LV26TREL2130056037000Ģenerāldirektor \_\_\_\_\_\_\_\_\_\_\_(\*paraksts) | Izpildītājs:**Nosaukums**AdreseNMR kods:PVN kods:Tālr.:E-pasts:E-Adrese:*Norēķinu rekvizīti:*KredītiestādeKods:Konta Nr.:Amats, vārds, uzvārds(\*paraksts) |
|   |  |

\* DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2024/285

Dokumenta datums ir tā

elektroniskās parakstīšanas datums

**Sistēmas veicamie tehniskās apkopes darbi un to veikšanas regularitāte**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par šādiem tehniskās apkopes darbiem un to regularitāti:

*Pielikums tiks papildināts saskaņā ar Pretendenta piedāvājuma 1.punkta “Tehniskais piedāvājums”2.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

\* DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

līgumam Nr. FM VID 2024/285

Dokumenta datums ir tā

elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi - Puse, vienojas par šādām Iekārtas sastāvdaļām un to atrašanās vietām:

*Pielikums tiks papildināts saskaņā ar Pretendenta piedāvājuma 1.punkta “Tehniskais piedāvājums”3.tabulu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

\* DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU

3.pielikums

Līgumam Nr. FM VID 2024/285

Dokumenta datums ir tā

elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi - Puse, vienojas par šādām Pakalpojumu cenām:

*Pielikums tiks papildināts saskaņā ar Pretendenta piedāvājuma 2.punkta “Finanšu piedāvājums”4., 5. un 6.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

\* DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU

4.pielikums

Līgumam Nr. FM VID 2024/285

Dokumenta datums ir tā

elektroniskās parakstīšanas datums

***PARAUGS***

**“NODOŠANAS – PIEŅEMŠANAS AKTS**

**Par dīzeļģeneratora apkopes darbu veikšanu**

Apkopes veikšanas datums: \_\_\_\_\_\_\_\_\_\_\_\_

Apkopes veikšanas vieta: \_\_\_\_\_\_\_\_\_\_\_\_

Akts sastādīts par to, ka Izpildītājs saskaņā ar Līgumu “Grebņevas muitas kontroles punkta kravu kontroles rentgena iekārtas dīzeļģeneratora uzturēšana” Nr. FM VID 2024/285 veicis kravu kontroles rentgena iekārtu dīzeļģeneratora tehniskās apkopes darbus.

Reizi pusgadā veicamie iekārtu dīzeļģeneratora tehniskās apkopes darbi:

|  |  |  |  |
| --- | --- | --- | --- |
| **Nr.p.k.**  | **Darba nosaukums**  | **Apskates rezultāts**  | **Piezīmes**  |
| 1. | Dīzeļģeneratora apskate |  |  |
| 2. | Izplūdes sistēmas sastāvdaļu un savienojumu apskate |  |  |
| 3. | Degvielas sistēmas padeves apskate |  |  |
| 4. | Stiprinājumu, savienojumu un balstiekārtu pārbaude |  |  |
| 5. | Motors:* eļļas līmeņa pārbaude (nepieciešamības gadījumā papildinot eļļu);
* degvielas līmeņa pārbaude (nepieciešamības gadījumā papildinot degvielu);
* kondensāta noliešana no degvielas filtra;
* dzesēšanas šķidruma līmeņa pārbaude (nepieciešamības gadījumā papildinot dzesēšanas šķidrumu);
* radiatora apskate un tīrīšana
* dzesējošā ventilatora apskate
* siksnu nospriegošana un stāvokļa pārbaude
 |  |  |
| 6. | Motorstundas: |  |  |
| 7. | Faktiskais degvielas daudzums (l) |  |  |
| 8. | Ģeneratora apskate un tīrīšana |  |  |
| 9. | Vadības panelis:* vadības paneļa apskate un tīrīšana;
* drošinātāju, signāllampu un mēriekārtu pārbaude
 |  |  |
| 10. | Automātiskās rezerves ieslēgšanās (ARI) iekārta:* tīkla un ģeneratora kontaktoru apskate
* spēka kontaktu un savienojumu pārbaude un pievilkšana
 |  |  |
| 11. | Elektriskā daļa:* automātiskā aizsardzības slēdža pārbaude;
* akumulatoru baterijas un klemju stāvokļa pārbaude;
* elektrolīta līmeņa pārbaude akumulatoru baterijās;
* akumulatora uzlādēšanas iekārtas darbības pārbaude;
* degvielas solenoida darbības pārbaude;
* motora dzesēšanas šķidruma un ģeneratora tinumu sildītāja pārbaude;
* visu elektrisko elementu, kontaktu un savienojumu pārbaude
 |  |  |
| 12. | Pārbaudes palaišana:* īslaicīga palaišana bez slodzes, rokas vadības režīmā;
* palaišana ar slodzi, imitējot barošanas avāriju;
* avārijas apstādināšanas pārbaude
 |  |  |
| 13. | Kravu kontroles rentgena iekārtu trīsfāžu strāvas ievads stāvokļa un darbības pārbaude |  |  |
| 14. | Automātiskās kompensācijas trīsfāžu strāvas regulatora stāvokļa un darbības pārbaude |  |  |
| 15. | Kondicioniera pārbaude un apkope |  |  |
| 16. | Iekārtas bojājumu un darbības traucējumu novēršana, ja nav nepieciešama detaļu nomaiņa |  |  |

Iekārtas tehniskās apkopes darbi vienu reizi gadā vai ik pēc 100 motoru stundām

|  |  |  |  |
| --- | --- | --- | --- |
| **Nr.p.k.**  | **Darba nosaukums**  | **Apskates rezultāts**  | **Piezīmes**  |
| **1.** | Eļļas nomaiņa |  |  |
| **2.** | Eļļas filtru nomaiņa |  |  |
| **3.** | Degvielas filtru nomaiņa |  |  |
| **4.**  | Dzesēšanas šķidruma un filtru nomaiņa  |  |  |
| **5.** | Gaisa filtra nomaiņa |  |  |
| **6.** | Kartera ventilācijas sistēmas apskate un tīrīšana |  |  |
| **7.** | Vārstu spraugu pārbaude un regulēšana |  |  |
| **8.** | Sprauslu pārbaude un regulēšana |  |  |
| **9.** | Ķīļsiksnas pārbaude, regulēšana |  |  |
| **10.** | Kontrolmēraparatūras pārbaude uz vadības paneļa |  |  |
| **11.** | Montāžas un elektrisko savienojumu tehniskā stāvokļa pārbaude |  |  |
| **12.** | Akumulatora baterijas tehniskā apkope (klemju tīrīšana un sasmērēšana, pārbaude) |  |  |
| **13.** | Nosēdumu noliešana no degvielas tvertnes |  |  |

**Darbu veikšanas laikā konstatēts:**

(Iekārtas darba stāvokļa apraksts)

**Darbu veikšanas kavējumi:**

(darba izpildes termiņa kavējums un līgumsoda piemērošanas pamatojums atbilstoši Līguma konkrētam apakšpunktam)

|  |  |  |  |
| --- | --- | --- | --- |
| Izpildītāja pilnvarotā persona | Vārds Uzvārds | Paraksts | Datums |
|  |  |  |  |
| Pasūtītāja pilnvarotā persona | Vārds Uzvārds | Paraksts | datums |

”

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

\* DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU